# Zineb Hattab

Zineb Hattab, ezaguna Zizi Hattab izenez (Blanes, Girona, 1989ko uztailaren 23a) jatorri marokoarreko chef katalana da eta Zuricheko (Suitza) KLE jatetxe beganoaren jabea. 2020an, jatetxea ireki zuen urtean, Gault Millau gastronomia kritikariak "urteko aurkikuntza" gisa hautatu zuen Hattab, eta Michelin izar berde bat jaso zuen Suitzako lehen sukaldari beganoa izan zen. Hattab-en sukaldaritzak zapore biziak eta plater konplexu eta orekatuak ditu, giro informalean.

## Biografia

Zineb Hattab 1989ko uztailaren 23an jaio zen Blanesen, Gironan, Espainian. Marokoko aita eta ama etorkinen alaba da. 1980ko hamarkadan Costa Bravan finkatu ziren legez kanpo. Blanesen hazi zen, Mediterraneo itsasoaren ondoko herri txiki batean.
2007an, Hattab Bartzelonara joan zen ingeniaritza ikastera eta bizitzera. Ikasketak egin bitartean, ikasle-etxe batean bizi izan zen, eta hantxe hasi zen jakiak prestatzen lagunentzat eta senideentzat. Estatuaren laguntza ugari izateak lagundu egin zion ikasketetan.

## Ibilbide profesionala

2012an, Zineb Hattab Suitzara joan zen, eta bi urtez aritu zen lanean ingeniaritza-enpresa batean softwarea garatzen. 2014 urtean, 24 urte zituela, enpresa-bizitza uztea erabaki zuen, eta sukaldari-karrera hasi zuen. Massimo Botturaren Osteria Francescana-n, Josean Alijaren Nerua-n eta Roca anaien El Celler de Can Roca-n lan egin zuen. Andreas Caminadarako ere lan egin zuen Schloss Schauenstein-en.
2017an, Hattab New Yorkera joan zen, Blue Hillen denbora bat eman eta Enrique Olvera sukaldariaren zuzendaritzapean lan egin zuen Cosme jatetxean. Bi urtez New Yorken lan egin ondoren, Suitzara itzuli zen bere jatetxea irekitzeko.
2020ko urtarrilean, Zineb Hattab-ek KLE ireki zuen, Zurich Wiedikon jatetxe txiki bat, sukaldaritza ona eta menu erabat beganoa duena. Ireki eta aste batzuetara, Gault&Millauk 14 punturekin saritu zuen, eta Hattab “Hileko sukaldari” izendatu zuen. 2021ean, KLEk Gault Millauren 15 puntu jaso zituen, eta Michelin izar berde bat irabazi zuen Suitzako lehen jatetxe beganoa izan zen.
2021eko urrian, Hattab-ek bigarren kokalekua ireki zuen: DAR jatetxea eta koktel-taberna.

## Argitalpenak

* The taste of love.

## Sariak eta aintzatespenak

* 2020: Gault Millau, urteko aurkikuntza
* 2020: Gault Millau, 14 puntu
* 2020: Gault Millau eta American Express, Talentuak 2020
* 2021: Gault Millau, 15 puntu
* 2021: Michelin gida, Izar Berdea
* 2022: Michelin gida, Michelin izarra
* 2022. The World's 50 Best Restaurants zerrenda, “ostalaritzako aitzindariak.
* 2022: 23. zk., Espainiako 25 sukaldari onenak.

## Erreferentziak

* 1 2 3 «Zineb «Zizi» Hattab eröffnet in ­Zürich das vegane Restaurant Kle» Schweizer Illustrierte.
* 1 2 3 4 5 6 «Die verrückte Karriere der Zizi Hattab» Gault Millau.
* ↑ «Hattab & Rösch: Die vegane Revolution» Gault Millau.
* 1 2 Burton, Monica. (2021-02-02). «Michelin Announces 2021 Stars for Switzerland» Eater.
* ↑ Kuehn, Alexander. (13 July 2020). Restaurant of the week: Kle. .
* ↑ Ding, Harry. (30 June 2020). Kle: Strong aromas, perfect craftsmanship and a feminine signature. .
* 1 2 #2 - Zineb Hattab, from engineering to haute (vegan) cuisine | Brillantes.. .
* ↑ King, Ryan. (2021). From Professor to Chef. .
* 1 2 Holder, Barbara. (February 2020). Vegan with Passion. .
* 1 2 salz-pfeffer, www salz-pfeffer ch. «Profi mit Prinzipien» Salz & Pfeffer.
* ↑ du Sartel, Jeanne. (1 September 2020). Zineb Hattab, from engineering to haute (vegan) cuisine. .
* ↑ Hüberli, Tobias. (13 October 2020). Profi mit prinzipien. .
* ↑ ««Kle»: Caminada- Schülerin Zizi mags vegan» Gault Millau.
* ↑ «GaultMillau 2022: Infos & Bilder für Medien» Gault Millau.
* ↑ Borner, Oliver. (27 September 2021). Zizi Hattab opens a second restaurant. .
* ↑ Baltisberger, Kathia. (22 September 2021). Zizi Hattab eroffnet ein zweites restaurant. .
* ↑ Baltisberger, Kathia. (17 November 2020). Hattab & Rösch: Die vegane Revolution. .
* ↑ Baltisberger, Kathia. (24 December 2020). Veganer sind nicht radikal. .
* ↑ Grob, Pascal. (23 February 2020). Kle: Caminada student Zizi likes vegan. .
* ↑ Schnapp, David. (8 July 2020). The crazy career of Zizi Hattab. .
* ↑ GaultMillau 2022: Information & images for the media. 29 November 2021.
* ↑ Gault&Millau: KLE. 2021.
* ↑ Burton, Monica. (2 February 2021). Michelin Announces 2021 Stars for Switzerland. .
* ↑ «50 Next 2022: descubre a los protagonistas del futuro de la gastronomía» www.finedininglovers.com.
* ↑ Anido, Fruela Zubizarreta;Marina García;Fernando. (2022-10-20). «Las 25 mejores chefs de España» vanitatis.elconfidencial.com.

## Kanpo estekak

* Datuak: Q111623641
* Multimedia: Zineb Hattab / Q111623641